אנסטסיה (זמרת)

ילדות ותחילת הקריירה

אנסטסיה נולדה בשיקגו, אילינוי לתוך משפחת טלוויזיה: אביה, רובט ניוקירק, היה זמר ואמה, דיאן הורלאי היא שחקנית במחזות זמר בברודוויי. לאחר שאביה עזב את המשפחה, הם עברו לניו יורק כאשר הייתה נערה, והחלה ללמוד בבית ספר פרטי במנהטן. אנסטסיה החלה להתעניין בריקוד בגיל 13, למרות שאובחנה אצלה מחלה תורשתית. אנסטסיה השתתפה במספר פרויקטים בטלוויזיה, עד שתפסה את תשומת לבם של אנשי חברת התקליטים "Daylight Records" במרץ 1999, שם היא הוחתמה והחלה לעבוד על אלבום הבכורה שלה.

Not That Kind

אנסטסיה החלה להתעניין בריקוד בגיל 13, למרות שאובחנה אצלה מחלה תורשתית. אנסטסיה השתתפה במספר פרויקטים בטלוויזיה, עד שתפסה את עיניים של חברת התקליטים "Daylight Records" במרץ 1999, שם היא הוחתמה והחלה לעבוד על אלבום הבכורה שלה.
אלבומה הראשון, "Not That Kind" ראה אור בשנת 2000. אנסטסיה כתבה 75 אחוזים מתוכו ובשל קולה האלבום נשען על מוזיקת R&B. האלבום זכה להצלחה גדולה, והגיע לטופ 10 במצעדי המכירות באירופה, אסיה ובאוקיאניה. האלבום קיבל מעמד פלטינה משולשת באוסטרליה וסינגל הבכורה שלה, "I'm Outta Love" היה לסינגל הפופולרי ביותר לשנת 2000 באוסטרליה. "Cowboys & Kisses" היה הסינגל השלישי מתוך האלבום, ונכנס לטופ 40 בארצות אירופה. הסינגל האחרון היה "Made for Lovin' You", אך הופץ רק באנגליה (27) ובצרפת (72).
כאשר הסינגל "I'm Outta Love" שהה בטופ 10 במצעד הריקודים בארצות הברית, "Not That Kind", הסינגל השני מן האלבום, לא הצליח במצעד הבילבורד 100, ואנסטסיה לא הצליחה להתפרסם בארצות הברית.
בנוסף לכך, בשנת 2001, ביצעה מחדש את השיר "What More Can I Give", בשתי גרסאות; האחת בשפה הספרדית, והשנייה בשפה האנגלית.

Freak Of Nature

אלבומה השני, "Freak of Nature" השיג מכירות מכובדות, אף על פי שלא הצליח להגיע להצלחה של אלבומה הקודם, "Not That Kind". מן האלבום יצאו הסינגלים "Paid My Dues",‏ "One Day in Your Life",‏ "Why'd You Lie to Me" ו-"You'll Never Be Alone". הסינגל השני, "One Day in Your Life", הגיע למקום ה-28 בארצות הברית והיה ללהיט הגדול של האלבום כאשר הגיע לטופ 10 במספר מדינות והיה ללהיט במצעדי הריקודים. כאשר האלבום יצא לאור בארצות הברית, במאי 2002, הוא הוקדש לזמרת ליסה לופז, אשר נהרגה בתאונת דרכים חודש לפני יציאתו והייתה אחראית להצלחתה של אנסטסיה.
אנסטסיה הצטרפה לשאקירה, שר וסלין דיון עבור "VH1's Divas Live" בשנת 2002 ובנוסף, שירה "Love Is a Crime" נכנס לפסקול הסרט "שיקגו". בנוסף, נבחרה אנסטסיה לשיר את שיר הנושא של משחק המחשב פיפ"א 2002, "Boom".

"Anastacia"

בינואר 2003 גילתה אנסטסיה שהיא לוקה בסרטן השד, והחלה בטיפול. על פי ראיון שנערך בשנת 2005, אנסטסיה איבדה את יכולת השירה שלה ולא יכלה לכתוב לאורך תקופה, ולא מצאה צליל שהרגישה טוב איתו. אנסטסיה רצתה לעצב קולות עבור הקלטת אלבומה החדש, אך הרגישה שמשהו לא נראה כמו עבודות קודמות שלה. לכן, הומצא סגנון מוזיקה חדש - "sprock", שילוב של נשמה, פופ ורוק. ההצלחה של הצליל גרמה לאמנים רבים להשתמש בו, כמו פינק באלבומה "I'm Not Dead", קלי קלארקסון, אשלי סימפסון ועוד.
אנסטסיה החלה להקליט את האלבום בספטמבר 2003, ועבדה עם המפיקים גלן באלרד, דאלס אוסטין ודייב סטוורט על מנת להוציא את האלבום בשנת 2004. הסינגל הראשון מתוך האלבום, היה "Left Outside Alone", אשר הראה שינוי ניכר בכיוון המוזיקה של אנסטסיה. הסינגל היה ללהיט ענק אשר הכניס את האלבום למקום הראשון במצעדי המכירות באנגליה, הולנד, אוסטרליה, יוון ואיטליה ולמקום השני בפורטוגל וספרד. הסינגל עצמו, נכנס למקום הראשון במצעדי אוסטרליה, ספרדף איטליה, אוסטריה, שווייץ ואנגליה, ובמקום השני בהולנד ובגרמניה, ובמקום החמישי במצעד המכירות האירופאי. השיר נכנס למקום ה-40 במצעד המושמעים ביותר בתחנות הרדיו באירופה.
הסינגלים הבאים היו "Sick and Tired" (מקום ראשון בספרד ובאנגליה), "Welcome to My Truth" (הסינגל הנמכר ביותר שלה בספרד), "Heavy on My Heart", בלדה אשר כל הכנסותייה ניתנו לאגודה למלחמה בסרטן שפיתחה אנסטסיה, 'Anastacia Fund'.

Pieces of a Dream

בסוף שנת 2005, הוציאה אנסטסיה את אלבום האוסף הראשון שלה, אשר נקרא "Pieces of a Dream". האלבום כלל את השירים "Pieces of a Dream" ו-"I Belong to You", דואט עם הזמר האיטלקי ארוס רמאצוטי, שהיו ללהיטים באירופה ומוקמו בטופ 10 במצעדי המכירות ברוב מדינות אירופה. לא הרבה לאחר הפצת הסינגל "I Belong to You", הוציאה אנסטסיה את ה-DVD הראשון שלה, "Live At Last" מתוך הופעה חיה באירופה. ה-DVD כלל תמונות, עשיית ה-DVD, קליפים ועוד.

Heavy Rotation

אלבומה הרביעי של אנסטסיה, "Heavy Rotation" יצא ב-27 באוקטובר 2008 באירופה, והוא עתיד לצאת ב-2009 באמריקה. הסינגל הראשון מתוך האלבום, "I Can Feel You" יצא ב-10 באוקטובר באירופה.
ב-2012 הוציאה את "It's a Man's World" - אלבום קאברים לקלאסיקות גבריות, שמסע ההופעות שלו נקטע באמצע כי חלתה בשנית בסרטן השד. לאחר שהחלימה הוציאה ב-2014 אלבום מרגש בשם "Resurrection" שמדבר על הרצון לחיות והדברים הקשים שעברה.

חיים אישיים

בשנת 2003, אובחן אצל אנסטסיה סרטן השד. ב-21 באפריל 2007, נישאה אנסטסיה לשומר הראש שלה, ווין ניוטון, במקסיקו.